ગઇકાલે રાત્રીના શ્રી મોહન ભાગવતજીનું સોમનાથમાં આગમન થયું હતું અને રાત્રી રોકાણ કરીને વહેલી સવારે શ્રી સોમનાથ મહાદેવના દર્શને તેઓ આવી પહોંચ્યા હતા. જયાં શ્રી કેશુભાઇ પટેલ દ્વારા ઉષ્માભર્યું સ્વાગત કરવામાં આવ્યું હતું. ત્યારબાદ શ્રી મોહન ભાગવતજી અને શ્રી કેશુભાઇ પટેલે શ્રી સોમનાથ મહાદેવનું પૂજન-અર્ચન કર્યું હતું અને ધ્વજારોહણ કર્યું હતું.શ્રી મોહન ભાગવતજીએ શ્રી સોમનાથ મહાદેવ મંદિરની પ્રદક્ષિણા કરી હતી. તેઓ એકાદ કલાક મંદિરમાં રહ્યા હતાં.